burgasdotpro/wikipedia huggingface dataset:
Sojuz T-5

Sojuz T-5 () bol sovietsky pilotovaný kozmický let v rámci programu Sojuz. Sojuz T-5 vyštartoval 13. mája 1982 z kozmodrómu Bajkonur k stanici Saľut 7. Na palube lode prileteli k stanici členovia prvej základnej posádky stanice Anatolij Berezovoj a Valentin Lebedev.
Sojuz T-5 bol k Saľutu 7 pripojený od mája 1982. V auguste toho istého roku kozmická loď pristála v Kazachstane s kozmonautmi Popovom, Serebrovom a Savickou.
Priebeh letu.
Štart lode sa uskutočnil 13. mája 1982 o 09:58:05 UTC z kozmodrómu Bajkonur v Kazašskej SSR. Sojuz T-5 sa dostal na obežnú dráhu a po niekoľkých úpravách dráhy sa o 11:36 UTC spojil s predným spojovacím uzlom Saľutu 7. Po kontrole hermetickosti spojenia posádka prestúpila do stanice.
Kozmonauti strávili na palube vesmírnej stanice viac ako pol roka, kozmická loď Sojuz T-5 sa však na Zem vrátila skôr, pretože jej končila aktívna životnosť. V auguste 1982 pristál pri zadnom spojovacom uzle stanice Sojuz T-7 a po týždni spoločnej práce na stanici sa členovia návštevnej posádky Popov, Serebrov a Savická v Sojuze T-5 vrátili na Zem. Sojuz pristál 70 km severovýchodne od mesta Arkalyk v Kazachstane 27. augusta 1982.
Štefan V. (pápež)

Štefan V. (VI.) (* ?, Rím, Taliansko - † 14. september 891, Rím) bol 110. pápež. Pápežský úrad zastával od roku 885 do svojej smrti. 
Životopis.
Pochádzal z aristokratickej rodiny, bol kardinálom presbyterom na Lateráne . Po smrti Hadriána III. ho jednohlasne vybralo duchovenstvo i ľud za pápeža, bez konzultácie s cisárom. Rozhnevaný Karol III. poslal do Ríma kancelára Liutwalda, ktorý mal Štefana z úradu odvolať, od čoho nakoniec odstúpil.
V čase jeho pontifikátu začali Rím znovu ohrozovať Saracéni, preto sa pápež obrátil o pomoc na cisára. Karol však po predošlej vojne so Saracénmi už nemohol pápežskému štátu pomôcť. Krátko potom Karol zomrel a jeho ríša sa rozpadla. Pápež sa obrátil s prosbou o pomoc najprv na Arnulfa Korutánskeho, a potom na Guida zo Spoleta, ktorého nerád korunoval 21. februára 891 za cisára.
6. apríla 885 zomrel druhý z apoštolov Slovanov, sv. Metod a pápež menoval jeho nástupcu Gorazda, ktorému však po klamstve Vichinga, zakázal používať slovanskú liturgiu vypracovanú solúnskymi bratmi. Následkom toho bol útek Metodových učeníkov do Bulharska a návrat k byzantskému obradu.
Štefan VI.

Štefan VI. (* ?, Rím - † október 897, Rím) bol 113. pápež katolíckej cirkvi od 22. mája 896 do 14. augusta 897. 
Neslávne sa preslávil zvolaním tzv. Synody mŕtvych, na ktorú nechal dovliecť mŕtvolu svojho predchodcu Formosa, ktorá bola súdená (a odsúdená) za údajné zločiny. 
Predchádzajúce udalosti.
Po Formosovej smrti nastal v Ríme chaos počas ktorého bol pápežom zvolený Bonifác VI. Ten však nevládol ani tri týždne, keď zomrel. Lambert zo Spoleta, zaťatý Formosov nepriateľ, preto na pápežský stolec dosadil Štefana VI. 
Synoda mŕtvych.
Štefan VI. dal exhumovať Formosovu mŕtvolu, ktorá bola posadená na pápežský trón, oblečená do pápežského hávu a potom súdená. Podľa historika Ferdinanda Gregorovia celá synoda prebehla za prítomnosti mnohých cirkevných úradníkov v Lateráne. Všetky Formozove svätenia boli zneplatnené, tri prsty jeho pravej ruky (t.j. tie, ktorými požehnával) boli useknuté a za divokého revu bola mŕtvola vlečená rímskymi ulicami a nakoniec hodená do Tiberu.
Coufavá

Coufavá je prírodná rezervácia ev. č. 632 neďaleko obce Vranov v okrese Brno-venkov. Oblasť spravuje AOPK Havlíčkův Brod.
Predmetom ochrany sú prirodzené zmiešané porasty brnenskej vyvreliny.
Čihadlo (prírodná rezervácia)

Čihadlo je prírodná rezervácia ležiaca v katastrálnom území obce Babice nad Svitavou v okrese Brno-venkov. Nachádza sa v Chránenej krajinnej oblasti Moravský kras v polesí Bílovice nad Svitavou a jej rozloha je 55,28 hektárov.
Prírodná rezervácia bola vyhlásená dňa 1. októbra 1976. Nachádzajú sa tu prirodzené listnaté porasty na devónskom vápenci s bohatým výskytom chránených a ohrozených druhov rastlín. Na severozápadnom okraji územia sa vyskytujú krasové javy.
Fritz Baade

Fritz Baade (* 23. január 1893, Neuruppin - † 15. máj 1974, Kiel) bol nemecký ekonóm, sociológ, prognostik, futurológ a politik. 
Vzdelanie a kariéra.
Študoval klasickú filológiu, teológiu, právo a medicínu v Gottingene, Berlíne, Heidelbergu a Munsteri. Pôsobil v Turecku, v USA a v Nemecku. Vykonával funkciu riaditeľa Inštitútu pre svetové hospodárstvo (Institut für Weltwirtschaft) v Kieli v Nemecku. Od roku 1961 bol riaditeľom Výskumného ústavu pre hospodárske otázky rozvojových krajín v Bonne v Nemecku. Zaoberal sa otázkami svetovej ekonomiky a problémami budúcnosti a prognózovania. Bol priekopníkom prognózovania. Jeho kniha "Der Wettlauf zum Jahre 2000. Unsere Zukunft: Ein Paradies oder die Selbstvernichtung der Menschheit" (1962) bola preložená v roku 1965 do češtiny a bola jednou z prvých prognostických kníh, ktoré boli vydané v Československu.
Dielo.
Fritz Baade bol autorom množstva kníh a publikácií. Publikoval knihy:
Benignus Smrtník

Benignus Juraj Smrtník (* 1650, Ladomerská Vieska – † 9. september 1710, Kláštor Svätej Kataríny Alexandrijskej v Dechticiach) bol kazateľ a prozaik.
Životopis.
Po skončení rétoriky vstúpil v roku 1670 v kláštore Svätej Kataríny do františkánskej rehole. Dostal rehoľné meno Benignus. Filozofiu študoval v rakúskom Eisenstadte (Burgenland) a v maďarskom Szombathelyi, teológiu v Trnave a v Malackách. Kňazom sa stal roku 1674. Najprv pôsobil v Nitre a neskoršie v Güssingu. Tu zostavil latinskú apológiu proti nepriateľom katolíckej Cirkvi – "Evangelicae veritatis propugnaculum" (Obhajoba pravdy evanjelií, Güssing 1676). V Pruskom (167686) pôsobil ako kazateľ a vikár kláštora a tiež aj dvorný kaplán grófa Imricha Jakušiča na hrade Vršatec. V Malackách (168788) bol kazateľom a direktorom arcibratstva pásikárov.
Dielo.
Popri azda najznámejších autoroch (Hugolín Gavlovič, Vojtech Gazda) v menoslove 125 homiletických a v širšom zmysle náboženských spisovateľov slovenská baroková spisba má v Smrtníkovi „typického predstaviteľa v 17. storočí”: v časoch konfesionálnej rozpoltenosti národa neohrozene vystupoval, brániac vieroučné pravdy a povzbudzujúc poslucháčov a čitateľov, aby si boli vedomí svojich krehkostí a pominuteľnosti, aby v lone Cirkvi videli a viedli život kresťana-katolíka.
Mahdi Elmandjra

Mahdi Elmandjra (* 13. marec 1933, Rabat, Maroko – † 13. jún 2014, Rabat) bol marocký ekonóm, sociológ, futurológ, prognostik a kulturológ.
Vzdelanie.
V rokoch 1944 až 1948 navštevoval Lycée Lyautey v Casablanke. V rokoch 1948 až 1950 študoval na Putney School vo Vermonte v USA a 1950 až 1954 na Cornell University v meste Ithaca v New Yorku. V rokoch 1954 až 1957 študoval na London School of Economics a na University of London v Londýne, kde získal titul PhD. 
Futurologické aktivity.
Bol spoluautorom správy Rímskemu klubu z roku 1979 s názvom "Žiadne limity pre učenie" (No Limits to Learning). Bol členom Rímskeho klubu. V rokoch 1977 až 1981 bol prezidentom medzinárodnej futurologickej organizácie "World Futures Studies Federation". Vykonával funkciu prezidenta futurologickej organizácie "Futuribles International". Bol zakladateľom a prezidentom "Moroccan Association of Future Studies".
Eleonora Masiniová

Eleonora Barbieri Masiniová (* 1928, Los Amates, Guatemala) je talianska futurologička, právnička a sociologička.
Rodina.
Narodila sa v Guatemale v rodine Taliana Vincenzo Barbieriho a Škótky Edith Francis Fullertonovej. Je vdovou. Má troch synov. Žije v Ríme v Taliansku. 
Vzdelanie.
Študovala právo a sociológiu na Universite v Ríme (University of Rome) v Taliansku. 
Kariéra.
Pôsobí ako emeritná profesorka štúdií budúcnosti a ľudskej ekológie na Pontifical Gregorian University v Ríme v Taliansku. Zaoberá sa metodológiou futurológie a štúdií budúcnosti. Je členkou Rímskeho klubu. V rokoch 1975 až 1980 vykonávala funkciu generálneho sekretára a v rokoch 1980 až 1990 funkciu prezidentky medzinárodnej futurologickej organizácie World Futures Studies Federation.
Zoznam chránených území v okrese Vyškov

Toto je zoznam chránených území v okrese Vyškov aktuálny k 1. augustu roku 2022, v ktorom sú uvedené chránené územia v oblasti okresu Vyškov.
Majstrovstvá Ázie v hokeji na kolieskových korčuliach 2007

Majstrovstvá Ázie v hokeji na kolieskových korčuliach 2007 boli v poradí 10. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 12. "Majstrovstiev Ázie v koleskových športoch 2007". Konali sa v Kalkate, v Indii od 28. novembra do 2. decembra 2007, za účasti 5 mužských a 4 ženských tímov. Zápasy sa hrali v športovom komplexe "Sports Authority of India Sports Complex". Svoj ôsmy titul získalo v kategórii mužov družstvo Macaa. V ženskej kategórii zvíťazilo družstvo Indie.
Kyaxares

Kyaxares (iránsky "Uvachšatra"; vládol asi 625 pred Kr. - 585 pred Kr.) bol predposledný kráľ Médskej ríše, ktorú za vlády jeho nástupcu Astyagesa obsadila Perzská ríša.
V roku 616 pred Kr. sa mu podarilo ukončiť skýtsku nadvládu. Médska ríša dosiahla v tomto období jeden z vrcholov svojho rozkvetu. Roku 617 pred Kr. napadol Asýriu, dobyl mesto Aššur a uzavrel spojenectvo s babylonským kráľom Nabopolasarom, ktoré potvrdili svadbou detí oboch kráľov. Médsko-babylonské vojsko roku 612 pred Kr. obsadilo Ninive a ovládlo tak severnú Mezopotámiu. Podarilo sa mu tak zničiť Asýrsku ríšu, ktorá bola ich úhlavným nepriateľom. Po bojoch s Lýdiou sa hranicou medzi Lýdiou a Médiou stala rieka Halys (dnes Kizilirmak). Známy je príbeh, ako sa tu sa v poslednom roku svojej vlády stretol Kyaxares s lýdskym kráľom Alyattom II., ale úplné zatmenie Slnka 26. mája 585 pred Kr. prinútilo obe strany k mieru.
Majstrovstvá Ázie v hokeji na kolieskových korčuliach 2005

Majstrovstvá Ázie v hokeji na kolieskových korčuliach 2005 boli v poradí 9. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 11. "Majstrovstiev Ázie v koleskových športoch 2005". Konali sa v meste Čondžu, v Kórejskej republike od 10. do 14. mája 2005, za účasti 6 mužských a 4 ženských tímov. Zápasy sa hrali na outdoorovom ihrisku v Diamond Hill. V oboch kategóriách zvíťazili družstvá Macaa. Pre ženy to bol premiérový ázijský titul, 
pre mužov to bol už piaty titul v histórii.
Výsledky.
Muži.
Základná skupina.
Play-off sa nehralo.
Ženy.
Play-off sa nehralo
Danilevskij

Danilevskij môže byť:
Zložené úročenie

Zložené úročenie(iné názvy: zložené úrokovanie, zložité úrokovanie, zložité úročenie, úroky z úrokov; príslušný úrok sa volá zložený úrok, zložitý úrok alebo úrok z úrokov) je úročenie, pri ktorom sa vypočítaný úrok daného úrokovacieho obdobia pripočíta na konci daného úrokovacieho obdobia k istine a v nasledujúcom úrokovacom období sa úrok vypočíta z tejto navýšenej istiny.. Pripočítavanie úrokov k istine (teda ku kapitálu) sa v tomto kontexte volá aj kapitalizácia úrokov. 
Terminológia.
Dlžníkom sa stávame vtedy, ak od veriteľa (napr. banky) získame pôžičku. V pozícii veriteľa voči banke sa stávame vtedy, ak do nej vložíme svoj kapitál. Cenu, ktorú dlžník zaplatí veriteľovi za požičanie peňazí, vyjadruje úrok. Ten sa určuje ako počet percent (úroková miera) z požičanej sumy za určenú dobu (úrokové obdobie). Ak splatíme pôžičku alebo vyberieme z banky vložené peniaze vrátane úroku na konci úrokového obdobia, hovoríme o jednoduchom úrokovaní.
Výpočet výšky zúročenia.
Príklady úročenia vkladu pri "n" rokoch sporenia:
Majstrovstvá Ázie v hokeji na kolieskových korčuliach 2004

Majstrovstvá Ázie v hokeji na kolieskových korčuliach 2004 boli v poradí 8. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 10. "Majstrovstiev Ázie v koleskových športoch 2004", ktoré boli pôvodne naplánaované na rok 2003, ale museli byť presunuté kvôli onemocneniu SARS v niekoľkých krajinách. Konali sa v meste Akita, v prefektúre Akita, v Japonsku od 12. do 16. júna 2004, za účasti 6 mužských a 3 ženských tímov. Nováčikom turnaja bolo družstvo mužov Austrálie. Japonsko bolo organizátorom ázijského šampionátu druhýkrát, keď hostilo turnaj v roku 1995, v Nagane. V kategórii mužov získalo Macao svoj štvrtý titul. V kategórii žien zvíťazilo štvrtýkrát za sebou domáce družstvo Japonska.
Výsledky.
Muži.
Základná skupina.
Play-off sa nehralo.
Ženy.
Play-off sa nehralo
Majstrovstvá Ázie v hokeji na kolieskových korčuliach 2001

Majstrovstvá Ázie v hokeji na kolieskových korčuliach 2001 boli v poradí 7. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 9. "Majstrovstiev Ázie v koleskových športoch 2001". Konali sa v meste Tchaj-tung na Taiwane od 1. do 5. októbra 2001, za účasti 6 mužských a 4 ženských tímov. V kategórii žien zvíťazilo tretíkrát za sebou družstvo Japonska. Kategória mužov mala nového víťazaKĽDR.
TAWS

TAWS ("Terrain awareness and warning system", ) je štandard systémov, ktorých zmyslom je predchádzať prípadom riadených letov do terénu. Momentálne sú najviac používanými zástupcovia systémy triedy GPWS a EGPWS, ale označenie TAWS môže byť použité aj pre akýkoľvek budúci systém, ktorý splní dané špecifikácie.
Kaštieľ v Krasňanoch

Kaštieľ v Krasňanoch alebo Pongráczovský kaštieľ je neskororenesančná stavba nachádzajúca sa v okrese Žilina v obci Krasňany. Pochádza zo 17. storočia a pôvodne išlo o dva samostatne stojace kaštiele, ktoré postavili tesne vedľa seba. 
Objekt bol 5. novembra 1963 vyhlásený za národnú kultúrnu pamiatku, zapísaný je v Ústrednom zozname pamiatkového fondu (pod číslom 1350/1).
Architektúra kaštieľa.
Prvý kaštieľ postavili na mieste staršej kúrie v priebehu rokov 1667 až 1678. Druhý, novší kaštieľ postavili až koncom 17. storočia. Obe budovy boli v 18. storočí spojené novým krídlom postaveným na prízemí. 
Pôvodný starší kaštieľ má pôdorys v tvare písmena U, mladší má zase pôdorys v tvare L. Na rohoch staršieho kaštieľa sú postavené dve veže v tvare hranolu, zachovala sa na ňom aj sgrafitová ornamentika. Mladší kaštieľ má na rohoch tri kruhovité veže a na nádvorí sa nachádzajú arkády. Zachované sú tiež krížové klenby a renesančné portály.
Budovy prešli v rokoch 1898 – 1912 rekonštrukciou, ďalšia rekonštrukcia prebehla v rokoch 1967 – 1980.
Vlastníctvo kaštieľa.
Kaštieľ patril od jeho postavenia po niekoľko storočí grófskej rodine Pongrácovcov. Po druhej svetovej vojne však o neho rod kvôli znárodňovaniu prišiel – na dlhé obdobie sa tak jeho majiteľom stal štát. Potomkom pôvodných majiteľov sa kaštieľ vrátil až pri reštitúcii v roku 1995. V roku 2004 kaštieľ od nich odkúpil taliansky podnikateľ Rugger Gadotti.
Využitie kaštieľa.
Po znárodnení kaštieľa štátom sa jeho priestory využívali najmä na kultúrne účely, istý čas v ňom sídlilo aj Považské múzeum. Po reštitúcii, kedy sa objekt vrátil potomkom pôvodných majiteľov, sa v priestoroch nekonali žiadne akcie. Od kedy ale kaštieľ vlastní Gadotti, opäť sa v ňom konajú rôzne kultúrne podujatia a folklórne vystúpenia.
Riadený let do terénu

Riadený let do terénu (, skrátene CFIT) je termín označujúci situáciu, kedy je prevádzkyschopné lietadlo plne pod kontrolou pilotov neúmyselne navedené do krajiny, hory alebo inej prekážky. Posádka si túto skutočnosť uvedomí až v okamihu, keď je neskoro.
Termín zaviedli inžinieri firmy Boeing koncom 70. rokov, keď zistili, že ide o najčastejšiu situáciu, kedy príde k smrtiacej leteckej nehode. Od zavedenia prúdových motorov v leteckej preprave už došlo v súvislosti s riadeným letom do terénu k viac ako 9 000 úmrtiam.
Príkladom takéhoto letu je letecká katastrofa slovenského An-24 v roku 2006, pri ktorej zahynulo 42 osôb a jedna prežila.
Varovné systémy.
Aby sa predišlo týmto nehodám, na palube dopravných lietadiel sa osadzujú varovné elektronické systémy TAWS. Ak sú správne nastavené a posádka signály neignoruje, je účinnosť moderných systémov prakticky stopercentná. Príkladom, keď sa nedbalo na varovanie, po ktorom nasledovala nehoda, je havária poľského prezidentského špeciálu pri Smolensku.
Hrob Alexandra Albrechta

Hrob Alexandra Albrechta sa nachádza v bratislavskej mestskej časti Staré Mesto na ulici 29. augusta na Ondrejskom cintoríne. Je to národná kultúrna pamiatka, ktorá je zapísaná v Ústrednom zozname pamiatkového fondu (pod číslom 279/12). Za národnú kultúrnu pamiatku bol objekt vyhlásený 25. apríla 1978.
Náhrobok bol postavený niekedy v 19. alebo 20. storočí. Postavený je v štýle eklekticizmu. 
Alexander Albrecht bol známy slovenský hudobný skladateľ, ktorý žil v Bratislave na Kapitulskej ulici. V roku 1958 spáchal samovraždu.
Zoznam chránených území v okrese Znojmo

Toto je zoznam chránených území v okrese Znojmo aktuálny k decembru roku 2016, v ktorom sú uvedené chránené územia v oblasti okresu Znojmo.
Experimentálne lietadlo

Experimentálne lietadlo je lietadlo, ktoré ešte nebolo plne overené lietaním; preto musí mať špeciálny certifikát letovej spôsobilosti. Obvykle sa na takýchto lietadlách študujú a testujú nové letecké technológie. Často sa tak (chybne) označujú aj "po domácky" vyrobené lietadlá.
Najznámejšími inštitúciami testujúcimi experimentálne lietadlá sú NASA v USA a Royal Aircraft Establishment v Spojenom kráľovstve.
V USA majú aj jednotlivé armádne zložky svoje testovacie strediská. US Air Force využíva US Air Force Operational Test And Evaluation Centre a US Navy Naval Air Station Patuxent River ("NAVAIR").
Cvičné lietadlo

Cvičné lietadlo je lietadlo určené k výcviku pilotných, navigačných, alebo zameriavacích schopností posádky. Civilní piloti sú bežne trénovaní na ľahkých lietadlách s dvoma, alebo viacerými sedadlami pre žiaka a inštruktora.
Spojovacie lietadlo

Spojovacie lietadlo alebo kuriérne lietadlo je malé, neozbrojené lietadlo vyvinuté v medzivojnovom období pred druhou svetovou vojnou, používané hlavne vojenskými silami pre pozorovanie pozícií delostrelectva, alebo na prepravu dôstojníkov a kuriérov. Používalo sa aj ako letecká ambulancia, na pozorovanie bojiska, kontrolu kolón, na prepravu ľahkých nákladov a pod. Býva tiež označované ako lietadlo pre spoluprácu s pozemnou armádou. Tieto lietadlá sú schopné prevádzky na malých, neupravených resp. nespevnených vzletových a prístávacích plochách, alebo poliach s primitívnymi podmienkami. Často sú zvlášť konštruované aby boli schopné krátkeho vzletu a pristátia.
Medzi známe spojovacie lietadlá druhej svetovej vojny patrili Piper L-4, Polikarpov Po-2, Fieseler Fi 156 alebo Taylorcraft Auster.
Dnes funkciu spojovacích lietadiel vykonávajú väčšinou helikoptéry.
Ázijská konfederácia kolieskových športov

Ázijská konfederácia kolieskových športov (, skr. CARS) je ázijská športová organizácia, ktorá združuje národné zväzy v športoch na inline a kolieskových korčuliach. Vznikla v roku 1978 pod názvom "Asian Roller Skating Union", keď jej zakladajúcimi členmi sa stali India, Japonsko a Kórejská republika. Jej členmi je v súčasnosti 23 národných zväzov. Na jej čele stojí Číňan Šeng Č'-kuo. CARS je členom svetovej korčuliarskej federácieMedzinárodná federácia kolieskových športov (FIRS). Od roku 1985 usporadúva multišportové podujatie vo viacerých kolieskových športochMajstrovstvá Ázie v kolieskovom korčuľovaní, ktoré sa organizuje každý druhý rok. Prvé podujatie sa uskutočnilo v Japonsku, za účasti športovcov zo 7 krajín a v dvoch športchrýchlokorčuľovaní a krasokorčuľovaní. Zastrešuje nasledovné športy na kolieskových a inline korčuliach:
Stredná piestová rýchlosť

Stredná piestová rýchlosť je porovnávacia veličina v oblasti piestových spaľovacích motorov. Vyjadruje strednú rýchlosť piesta pri menovitých otáčkach. Má jednotku m.s-1. Vypočíta sa zo vzorca:
formula_1   , kde
Využitie.
Stredná piestová rýchlosť má vzťah k otáčkam motora a tiež k rýchlosti pohybu piesta. Je teda úmerná veľkosti odstredivých síl a zrýchľujúcich síl posuvných hmôt. Tieto sily vplývajú na zaťaženie kľukového mechanizmu a veľkosť trecích strát motora. Pri určitej veľkosti strednej piestovej rýchlosti, sa dosiahne maximum efektívneho výkonu. S ďalším zvyšovaním otáčok síce rastie indikovaný výkon, ale rýchlejšie rastú mechanické straty a efektívny výkon ďalej klesá. Táto úroveň je cca 22 až 24 m.s-1.
Stredná piestová rýchlosť sa tiež využíva pre klasifikáciu motorov na pomalobežné, stredne rýchlobežné a rýchlobežné.
Hodnoty.
V ranej dobe automobilových pretekov dosiahol motor Panhard Levassor z roku 1903 hodnotu cs= 7,14 m.s-1 pri otáčkach 1200 min-1. Už v roku 1914 motor Vauxhall dosahoval cs= 18,6 m.s-1 pri otáčkach 4000 min-1. Ďalší nárast strednej piestovej rýchlosti bol pozvoľný: v roku 1927 Miller typ 91 dosahoval cs= 20,3 m.s-1 / 8000 min-1, v roku 1951 Alfa Romeo 159 M dosahoval cs= 24,5 m.s-1 / 10500 min-1, v roku 1988 Ford Cosworth DFR len o málo viac cs= 24,6 m.s-1 / 10800 min-1. Moderný vysoko otáčkový motor Ferrari z roku 2007 s extrémne nízkym zdvihovým pomerom dokonca nižšiu cs= 20,4 m.s-1 pri otáčkach 19000 min-1
U doutné skály

U doutné skály je prírodná rezervácia ev. č. 2022 neďaleko obce Bítov v okrese Znojmo v nadmorskej výške 345 - 465 metrov. Oblasť spravuje AOPK Havlíčkův Brod.
Ochrana.
Predmetom ochrany sú viacmenej prirodzené lesné porasty s výskytom jedle a reliktnými bôrmi. V krovinovom poschodí rastie napr. bršlen bradavičnatý, lykovec voňavý, drieň obyčajný, z bylín cyklámen purpurový, taričník skalný, kručinka chlpatá, kavyľ. Územie je domovom mnohých ohrozených druhov živočíchov, predovšetkým chrobákov viazaných na rôzne rozpadové štádia jedle a hmyzožravých vtákov - tesár čierny, ďatle, brhlík obyčajný, sýkorky apod.
Európsky pohár majstrov v ľadovom hokeji žien 2014/2015

Európsky pohár majstrov v ľadovom hokeji žien 2014/2015 bol jedenásty a posledný ročník európskej ženskej klubovej súťaže v ľadovom hokeji za účasti družstiev, ktoré v sezóne 2013/14 získali v svojich krajinách majstrovský titul. V súťaži štartovalo 21 tímov, z ktorých päť priamo (bez boja) postúpilo do druhého kola (semifinále) a zostávajúcich šestnásť bolo v prvom kole rozdelených do štyroch štvorčlenných skupín. Z týchto skupín do semifinále postúpili víťazi skupín a tri najlepšie tímy z druhých miest. Víťazi troch semifinálových skupín a najlepší tím z druhého miesta sa kvalifikovali do záverečného turnaja Final Four.
Slovensko v sezóne 2014/15 reprezentoval HK Poprad. Obhajca trofeje ruský HK Tornado Moskovská oblasť sa súťaže nezúčastnil, keďže majstrom Ruska 2013/14 sa stal SKIF Nižný Novgorod.
Prvé kolo.
Turnaje skupín prvého kola sa hrali v dňoch 17. až 19. októbra 2014. Poprad sa stal bez straty bodu víťazom skupiny A v tureckej Ankare.
Skupina A.
Dejisko: Ankara
HK Poprad a Aisulu Almaty postúpili do semifinálového kola.
Skupina B.
Dejisko: Karviná
Vienna Sabres a SK Karviná postúpili do semifinálového kola.
Skupina C.
Dejisko: Liepaja
Herlev Hornets postúpil do semifinálového kola.
Skupina D.
Dejisko: Bolzano
Bolzano Eagles a HC Neuilly-sur-Marne postúpili do semifinálového kola.
Semifinálové kolo.
Turnaje semifinálových skupín sa uskutočnili v dňoch 5. až 7. decembra 2014 v Nižnom Novgorode, Lugane a Linköpingu.
Skupina E.
Dejisko: Nižný Novgorod
SKIF Nižný Novgorod postúpil na finálový turnaj.
Skupina F.
Dejisko: Lugano
HC Lugano postúpilo na finálový turnaj.
Skupina G.
Dejisko: Linköping
Linköpings HC a Espoo Blues postúpili na finálový turnaj.
Finálový turnaj.
Záverečný turnaj Final Four sa uskutočnil v dňoch 20. až 22. februára 2015 vo fínskom meste Espoo za účasti víťazov semifinálových skupín a najlepšieho tímu z druhého miesta.
Dejisko: Espoo
Cornštejn (prírodná rezervácia)

Corštejn je prírodná rezervácia ev. č. 5933 neďaleko obce Bítov v okrese Znojmo v nadmorskej výške 350 - 440 metrov. Oblasť spravuje AOPK ČR.
Ochrana.
Predmetom ochrany je prírodné stanovište a chránené druhy rastlín a živočíchov.
Flóra.
Z prírodných stanovíšť sú predmetom ochrany hercýnske dubohrabiny, perialpidské bazifilné teplomilné dúbravy, suťové lesy, štrbinová vegetácia silikátových skál a drolín, pohyblivé sute silikátových hornín, skalná vegetácia s kostravou tvrdou a acidofilná vegetácia efemér a sukulentov bez prevahy skalničníka guľkovitého. Z rastlín je predmetom ochrany ohrozený druh prilbica žltá.
Fauna.
Z hmyzu je predmetom ochrany kriticky ohrozený jasoň chochlačkový, roháč veľký a fuzáč veľký, z vtáčich druhov dážďovník obyčajný a jeho prirodzené hniezdisko v skalných stenách Cornštejna.
Majstrovstvá Ázie v inline hokeji 2014

Majstrovstvá Ázie v inline hokeji 2014 boli v poradí 6. Majstrovstvá Ázie v inline hokeji, ktoré organizuje Ázijská konfederácia kolieskových športov (CARS). Boli súčasťou "16. Majstrovstiev Ázie v kolieskových športoch 2014". Konali sa v meste Haining, v provincii Če-ťiang, v Číne od 20. do 24. septembra 2014, za účasti 9 mužských a 4 ženských tímov. Nováčikom turnaja bolo iba družstvo Singapuru. Čína bola organizátorom ázijského šampionátu tretíkrát, keď predtým hostila turnaj v rokoch 2010 a 2012. Tituly obhájili družstvo mužov Čínskeho Tchaj-peja a družstvo žien domácej Číny.
Audio

Audio môže byť:
AUDIO môže byť:
Karneia

Karneia ("Karneia") bol sviatok oslavovaný na počesť boha Apolóna Karneia v dórskych štátoch starovekého Grécka.
Sviatok Karneia oslavovali v Sparte a v iných dórskych štátoch v mesiaci karneios (august – september), ktorého názov bol odvodený od názvu tejto slávnosti. Slávili ho každoročne a to najmä v oblastiach Peloponézu, osobitne v lakónskych Amyklách. Slávnosť sa konala na počesť boha Apolóna, ale pôvodne pravdepodobne k pocte staršieho neznámeho boha, ktorý sa možno nazýval "Karnos" či "Karneios".
Keď Pausanias v druhom storočí navštívil Lakóniu, dopočul sa od miestnych obyvateľov, že sa slávnosť na počesť Apolóna Karnejského (karneia) tešila v Sparte úcte ešte skôr, než prišli "Heraklovci" (príchod Dórov na Peloponéz). Bol uctievaný v dome veštca Kria, syna Theoklovho. Dorskí vyzvedači sa prostredníctvom Kriovej dcéry dostali ku Kriovi a dozvedeli sa informácie, ktoré potrebovali k dobytiu Sparty. Podľa miestnych, Apolóna Karnejského prikázal potom Dórom uctievať Apolónov veštec Karnos, pôvodom z Arkádie. Keď veštca Karna zavraždil Fylantov syn Hippotes, Apolónov hnev zasiahol dórsky tábor. Hippotes bol preto nútený utiecť a Dóri si následne od tej chvíle museli uzmierovať akarnanského veštca obeťami. Pausanias ďalej píše, že tento pôvodne achájsky sviatok nie je vlastne totožný s Karnejským. Praxilla totiž vo svojich veršoch uvádza, že Karnejský boh, syn Európy a Dia, bol vychovávaný Apolónom a bohyňou Léto. V postave Karnejského Apolóna sa zmiešalo pôvodné domáce božstvo s novým dórskym. Slávnosť lovcov a roľníkov sa postupne zmenila na slávnosť bojovníkov.
V staroveku bola známa aj iná povesť, podľa ktorej, keď Achájci vyrúbali v posvätnom Apolónovom háji v pohorí Ida pri Tróji driene (grécky kraneia), aby si mohli postaviť dreveného koňa, spozorovali hnev boha a preto sa ho snažili obeťami uzmieriť a Karnejským ho následne nazvali podľa názvu drienok.
Slávnosť Karneia odrážala spartský vojenský život. Jedlo sa podávalo a konzumovalo v prístreškoch podľa vojenského spôsobu, ale slávnosť mala čiastočne aj vidiecke aspekty osláv, medzi nimi preteky chlapcov so strapcami hrozna. Konali sa aj iné preteky a rovnako aj hudobné súťaže, ktoré priťahovali hudobníkov a básnikov zo všetkých kútov gréckeho sveta. Karneia bol hlavný dórsky sviatok, počas ktorého boli vojenské aktivity v Sparte zakázané.
Matej Šuňavec

Matej Šuňavec (* 11. november 1873, Pribylina – † 27. máj 1949, Pribylina) bol slovenský sociálno-demokratický politik a novinár.
Život.
Narodil sa v Pribyline, jeho otec bol Ján a matka Eva Barancová. Matej mal základné vzdelanie z ľudovej školy, no napriek tomu sa z neho stal murár, vzal si za manželku Evu Pauliniovú, a neskôr sa angažoval ako sociálno demokratický politik a organizátor robotníckeho hnutia v Budapešti. Od 80-tych rokov až do roku 1915 sa zdržiaval v Budapešti, kde pôsobil ako organizátor podujatí tamojších stavebných robotníkov.
Bol jedným z liptovských murárov pracujúcich v Budapešti. Až v robotníckom spolku sa naučil čítať a písať. V máji 1896 sa stal členom zakladajúceho výboru Sociálnodemokratickej strany Uhorska. Roku 1897 vstúpil do Slovenskej spoločnosti lešenárskych robotníkov. V auguste 1897 bol za účasť na jej štrajku zatknutý.
Od 1. mája 1898 do 1. marca 1899 bol redaktorom prvého slovenského robotníckeho mesačníku Nová doba (časopis), ktorý sa začal vydávať od 1. mája 1897, s prestávkami od 1. septembra 1898 do 1. marca 1899, kedy bol Matej Šuňavec jeho zodpovedným redaktorom. Predošlým redaktorom časopisu bol Gustáv Švéni, ktorý bol aj s Františkom Tupým 16. marca 1898 "vypovedaný raz navždy" z Budapešti do rodnej obce, odkiaľ udržiaval sústavné listové spojenie s Matejom Šuňavcom. Vydavateľom časopisu bol od 1. apríla 1898 Štefan Martinček a neskôr následne aj redaktorom od 1. marca 1899.
V Budapešti 11. decembra 1904 na veľkom zhromaždení slovenských robotníkov zmienil „naprostú neúčasť a neprítomnosť slovenskej inteligencie - menovite študentstva“, ktorá im prisľúbila pomoc, ale nakoniec vôbec nepomáhala v boji za oslobodenie slovenského ľudu a pre obnovenie Novej doby. V roku 1904 sa zaslúžil o založenie Slovenských robotníckych novín a 12. júna 1905 o založenie Slovenskej sociálnodemokratickej strany Uhorska.
Po vzniku Česko-Slovenska sa vrátil do Pribyliny, kde vyučoval, a po roku 1918 pôsobil ako funkcionár Zväzu robotníctva stavebného a kamenno-keramického priemyslu. Organizoval spolky pracovníkov v stavebnom, keramickom a kamenárskom priemysle v Nitre, Trenčíne, Žiline, Liptovskom Mikuláši a v Zlatých Moravciach. Agitačne pôsobil i medzi slovenskými poľnohospodárskymi robotníkmi na Dolnej zemi.
V roku 1938 (vo veku 65 rokov) odišiel z verejného života. Zomrel ako 75-ročný v Pribyline. V Bratislave je na jeho počesť pomenovaná ulica.
Krios

Krios ("Krios") môže byť v gréckej mytológii:
Moneytalks

„Moneytolks“ je skladba, ktorú napísali Malcolm a Angus Young, produkoval ju Bruce Fairbairn pre austrálsku hard rockovú skupinu AC/DC. Pôvodne vyšla v septembri 1990 na albume "The Razor’s Edge", ako singel vyšla v decembri v tom istom roku.
Skladba je jedným z najväčších hitov skupiny AC/DC, dostala sa do prvej štyridsiatky v rebríčkoch Billboard Hot 100, UK Singles Chart a ARIA Charts.
Ján Garaj

Prof. Ing. Ján Garaj, DrSc. (* 11. marec 1934, Važec) je slovenský chemik, významný pedagóg, vedec, v rokoch 19891990 rektor SVŠT (STU).
Životopis.
Narodil sa vo Važci v železničiarskej rodine, gymnázium vyštudoval v Liptovskom Mikuláši, v roku 1958 absolvoval Chemicko technologickú fakultu Slovenskej vysokej školy technickej v Bratislave, kde obhájil kandidátsku prácu roku 1963, doktorskú dizertačnú prácu roku 1976, docentom sa stal v roku 1967 a profesorom v roku 1977. Na Katedre Anorganickej chémie pôsobil v rokoch 1958 až 1972. Od roku 1972 až do 1997 bol vedúcim katedry Analytickej chémie na CHTF SVŠT. V rokoch 19691971 bol prodekanom a v rokoch 19851987 bol dekanom CHTF SVŠT. V rokoch 19891990 bol rektorom SVŠT. Od roku 1997 pôsobil na Trenčianskej univerzite Alexandra Dubčeka v Trenčíne, kde bol prorektor od 1997 do 2004 a v rokoch 2004 až 2009 riaditeľom Ústavu prírodných a humanitných vied.
Pedagogická činnosť.
Táto bola zameraná na analytickú chémiu, chémiu koordinačných zlúčenín, röntgenovú štrukturálnu analýzu a stopovú chemickú analýzu. Pôsobil vo všetkých formách pedagogického procesu. Vychoval desiatky diplomantov a kandidátov vied. Bol členom a predsedom komisií pre obhajobu kandidátskych a doktorských dizertačných prác v oboroch Analytická chémia a Anorganická chémia.
Cornštejn

Cornštejn môže byť:
Bezourek

Bezourek je prírodná pamiatka ev. č. 5824 v katastrálnom území Syrovice v okrese Brno-venkov. Vyhlásená bola uznesením Rady Juhomoravského kraja č. 2596/13 / R35 31. októbra 2013 s účinnosťou od 1. januára 2014 
Ochrana.
Predmetom ochrany sú posledné zachované zvyšky kvalitných subpanónskych stepných trávnikov s radom osobitne chránených a vzácnych druhov rastlín a živočíchov. Územie je od 1. decembra 2007 tiež vyhlásené ako európsky významná lokalita evidovaná pod kódom NATURA CZ 062001.
Cieľom ochrany je stabilizácia a udržanie podmienok pre existenciu a rozvoj stepných trávnikov. Zaujímavosťou je tiež to, že táto lokalita nemá ochranné pásmo. Nebolo vyhlásené ani 50 metrové ochranné pásmo stanovené zákonom o ochrane prírody a krajiny. Dôvodom je zistenie, že sa v okolí nenáchadzjú žiadne rušivé vplyvy, ani tie potenciálne.
Chránené územie je súčasťou poľovného revíru 6221110005 Syrovice, je teda využívané pri výkone práva poľovníctva.
Umiestnenie.
Chránené územie sa nachádza severne od zastavaného územia obce Syrovice v okrese Brno-venkov.
Prírodné pomery.
Geológia.
Geologickým podkladom územia sú vápnité íly až pestré íly a piesky spodného torionu, ktorý je z časti prekrytý sprašami prevažne vápnitých ílov a pieskov. Z návrhu na vyhlásenie chráneného územia vyplýva, že v rokoch 2008 a 2009 došlo k nelegálnemu odťaženiu časti piesčitého sedimentu. Ťažba materiálu nikdy nebola oficiálne povolená a zdroje sedimentu nie sú významné.
Flóra.
Územie je významné z botanického hľadiska, pretože sa na ňom nachádzajú zvyšky kvalitných suchých stepných trávnikov, ktoré sú tu súčasne predmetom ochrany. Z návrhu vyhlásenia potom vyplýva, že pri botanickej inventarizácii vykonávanej v roku 2009 bolo nájdených približne 129 druhov vyšších rastlín, z ktorých 5 druhov patrí k druhom osobitne chráneným. Ďalších 29 taxónov je potom zaradených do Čierneho a červeného zoznamu cievnatých rastlín ČR.
Z informačnej tabule umiestnenej v chránenom území vyplýva, že sa v území nachádza kriticky ohrozený ľan chlpatý ("Linum hirsutum"), ohrozený ľan tenkolistý ("Linum tenuifolium"), kozinec vičencovitý ("Astragalus Onobrychis") a astra spišská ("Aster amellus"). Ďalšími bylinami, ktoré možno v území uvidieť, sú vičenec piesočný ("Onobrychis arenaria"), čerešňa krovitá ("Prunus fruticosa") alebo čistec ročný ("Stachys annua"), ktorý bežne rastie na poliach, ale v súčasnej dobe patrí k ohrozeným druhom českej kveteny.
Fauna.
Informačná tabuľa uvádza, že tu boli videné druhy hmyzu modlivka zelená ("Mantis religiosa"), čmela skalná ("Bombus rupestris"), čmeľ úhorový ("Bombus ruderarius"), z motýľov potom vidlochvost ovocný ("Iphiclides podalirius") a z plazov jašterica krátkohlavá ("Lacerta agilis").
Biskoupská hadcová step

Biskoupská hadcová step je prírodná pamiatka ev. č. 898 pri obci Biskoupky v okrese Brno-venkov. Správa AOPK Brno. Táto lokalita bola vyhlásená prírodnou pamiatkou v roku 1979, zaberá rozlohu 2,21 ha a leží v nadmorskej výške 228-270 m.
Ochrana.
Predmetom ochrany je skalnatá stepná stráň so vzácnym rastlinstvom. Nachádza sa v Biskoupkách, západne od zástavby obce nad ľavým brehom rieky Jihlavy a je súčasťou prírodného parku Střední Pojihlaví.
Poloha.
Prírodnú pamiatku Biskoupskú hadcovú step tvorí členité územie stepného charakteru na hadcovom podloží s výskytom významných druhov rastlín a hmyzu. Zahŕňa tiež Biskoupský kopec s bývalými pastvinami, roztrúsenými kríkmi a borievkami. Je tu bohatý výskyt ponikleca a iných ohrozených druhov rastlín.
Nightmare

„Nightmare“ je skladba americkej metalovej skupiny Avenged Sevenfold, ktorá vyšla ako singel z ich piateho štúdiového albumu "Nightmare". Takisto bola prvým singlom bez pôvodného bubeníka The Reva, ktorý zomrel 28. decembra 2009. Dňa 18. mája bol singel vydaný digitálnym spôsobom pre US a dňa 21. mája pre zvyšok sveta. Animované hudobné video na YouTube získalo za 24 hodín 275 000 zhliadnutí.
Skladba „Nightmare“ bola nominovaná na Best Single počas udeľovania cien Kerrang! Awards 2010. Je tiež jednou z najznámejších skladieb skupiny a asociácia RIAA ju ocenila Zlatou platňou.
Ján Ďurovčík

Ján Ďurovčík (* 10. apríl 1971, Michalovce) je slovenský choreograf, tanečník a režisér.
Absolvoval štúdium choreografie na VŠMU v Bratislave u profesora Š. Nosáľa a na Institute for Dance and Dance Instruction v Antverpách v Belgicku.
V roku 1993 založil balet "TORZO", prvé profesionálne divadlo venované modernému tancu na Slovensku, ktorý pôsobil do roku 1995. V roku 1995 debutoval v Slovenskom národnom divadle choreografiou detského baletu "Z rozprávky do rozprávky". V rokoch 19971999 ako spoluzakladateľ viedol Bratislavské Divadlo Tanca (BDT), na ktoré v roku 2005 nadviazalo Slovenské divadlo tanca (SDT). V roku 1999 vytvoril scenár, réžiu a choreografiu programu "Strom" pre SĽUK za ktorý získal získal Krištáľové krídlo v kategórii divadlo a film. V roku 2000 založil divadelno-tanečné teleso "JAN", ktoré s jeho autorským programom "...na Vaše hroby" precestovalo celé Slovensko.. V roku 2003 uviedol v SND svoj celovečerný balet "Rasputin" V tom istom roku v divadle F. X. Šaldy v Liberci ako režisér a choreograf realizoval najúspešnejší muzikál roku 2003 v Česku "Na skle maľované".
Medzníkom v jeho tvorbe je v roku 2004 premiéra autorského diela "Vták ohnivák" v New National Theatre v Tokiu, ktoré naštudoval s japonským súborom Tokyo Metropolitan City Ballet. V divadelnej sezóne 2008/2009 zrealizoval s týmto dielom v podaní SDT úspešné svetové turné (New York, Londýn, Amsterdam, Bytom, Krakov, Antverpy). 14. októbra 2009 mal v bratislavskom divadle "Heineken Tower Stage" premiéru uspešný muzikál "Čajočky", založený na pesničkách Petra Nagya, na ktorom sa opäť podieľal ako choreograf i režisér.
Pravidelne hosťuje v pražskom Divadle Kalich. Po muzikáloch "Robin Hood", "Osmý světadíl" a "Pomáda" mala v roku 2014 premiéru "Horečka sobotní noci".
Ďurovčík je spolumajiteľom a mentorom Heineken Tower Stage.
Roman Polák (režisér)

Roman Polák (* 30. september 1957, Nové Mesto nad Váhom) je slovenský divadelný a televízny režisér, príležitostný herec.
Po absolvovaní odboru divadelná réžia na VŠMU v Bratislave v roku 1982 pôsobil v činohre Štátneho divadla v Košiciach a v rokoch 1984 - 1989 v Divadle SNP v Martine.
V rokoch 1990 - 1995, v období bez stáleho angažmá, spolupracoval s viacerými divadlami, vrátane Divadla Astorka Korzo ’90, kde sa stal v roku 1996 interným režisérom. V roku 2000 sa vrátil do Košíc ako umelecký šéf činohry Štátneho divadla, ale inscenoval tu aj dve opery, Pucciniho "Toscu" a Mozartovho "Dona Giovanniho". Od apríla 2006 do mája 2008 bol riaditeľom Činohry SND.
Od 1. januára 2013 do 30. decembra 2018 riaditeľom Činohry Slovenského národného divadla. V súčasnosti je profesorom na VŠMU a režisérom na voľnej nohe.
Anna Vargová (moderátorka)

Mgr. Anna Vargová (* 11. február 1968, Borša) je slovenská novinárka, televízna a rozhlasová moderátorka.
Životopis.
Už na strednej škole sa venovala písaniu článkov do okresných novín v Kráľovskom Chlmci. V rokoch 19861990 absolvovala štúdium žurnalistiky na Filozofickej fakulte Univerzity Komenského v Bratislave.
V roku 1994 absolvovala novinársku stáž v Japonsku, bola spravodajkyňou Hlasu Ameriky zo Slovenska.
Pôsobila ako redaktorka relácie "Rádiožurnál" Slovenského rozhlasu, spravodajstva STV, TV JOJ, Rádia Twist, VTV, TV Luna, moderátorka politických diskusií – "O 5 minút 12", "Sedmička", "Duel alebo dialóg", "Zoči-voči."
Od marca 2023 moderuje autorskú reláciu "Otvorene s Annou Vargovou" na Rádio Slovensko.
Vladimír Jancura

Vladimír Jancura (* 20. júl 1948, Humenné) je slovenský novinár a reportér. V rokoch 19951996 bol šéfredaktorom denníka Pravda.
V roku 1966 ukončil strednú všeobecnovzdelávaciu školu v Medzilaborciach, potom vyštudoval novinárstvo na Filozofickej fakulte Univerzity Komenského v Bratislave. Už počas štúdia v roku 1969 pracoval v regionálnych novinách a v Pravde na víkend (vo vtedajšej víkendovej prílohe Pravdy P 24).
V rokoch 19801983 absolvoval internú ašpirantúru na Katedre žurnalistiky Akadémie spoločenských vied v Moskve, odkiaľ pravidelne dopisoval do Nového slova (v rokoch 19721986). V roku 1986 prešiel do redakcie Pravdy ako stály spravodajca týchto novín v Moskve. Po návrate domov v roku 1991 viedol reportérske oddelenie Pravdy. V roku 1995 sa stal na osem mesiacov šéfredaktorom Pravdy. Potom tam pôsobil ako novinár a reportér.
It's the End of the World as We Know It (And I Feel Fine)

„It's the End of the World as We Know It (And I Feel Fine)“ je skladba americkej rocovej skupiny R.E.M., vydaná z ich albumu "Document" (1987), z ich kompilácie "Eponymous" (1988) a z kompilácie "And I Feel Fine... The Best of the I.R.S. Years 1982–1987" (2006). V novembri 1987 bola vydaná ako singel a dosiahla 69. miesto v rebríčku Billboard Hot 100 a neskôr v decembri 1991 39. miesto v britskom rebríčku UK Singles Chart.
Lajos Grendel

Lajos Grendel (* 6. apríl 1948, Levice – † 18. december 2018) bol slovenský spisovateľ a publicista maďarského pôvodu, predstaviteľ maďarskej literatúry na Slovensku.
Vyštudoval Filozofickú fakultu Univerzity Komenského v Bratislave odbor maďarčina – angličtina. Pracoval vo vydavateľstve Madách, medzi rokmi 19901992 pôsobil ako šéfredaktor literárneho mesačníka Irodalmi Szemle. Do septembra 1997 bol šéfredaktorom literárneho časopisu Kalligram.
S manželkou, novinárkou Ágotou Grendel, rod. Sebők, mali dcéru Zsuzsu (* 1977) a syna Gábora (* 1980).
Štefan Šimák

Štefan Šimák (* 27. marec 1948, Turzovka – † 26. január 2021, Bratislava) bol slovenský novinár, vydavateľ a publicista.
Životopis.
Vyštudoval žurnalistiku na Filozofickej fakulte Univerzity Komenského v Bratislave. Začínal ako redaktor v okresných novinách na Kysuciach a od roku 1969 pracoval na rôznych postoch v Československom rozhlase. V rokoch 1982 až 1987 bol zahraničným spravodajcom v Sovietskom zväze a tiež vedúcim moskovskej pobočky Československého rozhlasu.  Dominantnou témou jeho spravodajských a publicistických príspevkov boli najmä spoločenské premeny v období Gorbačovovej „glasnosti“ a „perestrojky“. Za túto prácu mu udelili v roku 1986 jedno z najvyšších rozhlasových vyznamenaní Zlatý mikrofón Československého rozhlasu.
Po návrate do Československa, od roku 1987 až do roku 1990, pôsobil ako zástupca šéfredaktora Hlavnej redakcie spravodajstva Slovenského rozhlasu. Patril k účastníkom revolučných zmien v rozhlase a v nasledujúcom období absolvoval manažérsky kurz vedúcich rozhlasových pracovníkov v Deutsche Welle v Kolíne nad Rýnom a zastupoval Slovenský rozhlas v Európskej vysielacej únii v Ženeve. Podieľal sa na založení Združenia vydavateľov periodickej tlače na Slovensku a bol dlhoročným viceprezidentom tejto organizácie.
Po roku 1989 založil so spoločníkmi nezávislý týždenník "Plus 7 dní" a neskôr Spoločnosť 7 PLUS s viac ako tridsiatimi periodikami a webovými portálmi. Po predaji vydavateľstva finančným investorom v roku 2014 sa začal v roku 2015 venovať vinohradníctvu a výrobe vína. V roku 2015 kúpil s rodinou Pezinský zámok, ktorý sa po rozsiahlej rekonštrukcii a vybavení modernou technológiou stal sídlom Zámockého vinárstva. Po rozsiahlej obnove je zámok jedným z najvýznamnejších kultúrnych a spoločenských centier Slovenska.
Róbert Kotian

Róbert Kotian (* 1958) je slovenský novinár, publicista a komentátor.
Začínal ako literárny kritik a bol pri zakladaní literárneho mesačníka pre mladých "Dotyky". Neskôr pracoval pre denníky "Smena", "SME" a týždenníky "Formát", "Domino Fórum". Krátko pôsobil v denníkoch "Hospodárske noviny" a "Pravda". Spolupracoval so Slovenským rozhlasom ako dramaturg relácie Z prvej ruky, so Slovenskou televíziou na relácii Reportéri a denníkom "Šport".
Od roku 2015 je stály spolupracovník denníka SME. Do 9. januára 2018 bol tvorcom a moderátorom rozhlasovej diskusie Dejiny.sk.
Majstrovstvá Ázie v inline hokeji 2005

Majstrovstvá Ázie v inline hokeji 2005 boli v poradí 2. Majstrovstvá Ázie v inline hokeji, ktoré organizuje Ázijská konfederácia kolieskových športov (CARS). Boli súčasťou "11. Majstrovstiev Ázie v kolieskových športoch 2005". Konali sa v meste Čondžu, v Kórejskej republike od 10. do 14. mája 2005, za účasti 5 mužských tímov. Titul získalo družstvo Japonska, ktoré vo finále zvíťazilo nad Hongkongom.
Tina Čorná

Tina Čorná (vlastným menom Valentína Sikorová Čorná; * 22. máj 1965, Humenné) je slovenská publicistka.
Životopis.
V roku 1986 absolvovala štúdium žurnalistiky na Filozofickej fakulte Univerzity Komenského v Bratislave, v roku 1988 tu získala titul PhDr.
Pracovala v Novinárskom študijnom ústave, pôsobila v Ústave kultúry a na katedre sociológie FiF UK v Bratislave, v denníku Meridian, od roku 2001 postupne v denníku "SME", týždenníku "Žurnál" a v publicistickej prílohe "Víkend" denníka "Pravda".
Je trojnásobnou víťazkou Novinárskej ceny Nadácie otvorenej spoločnosti (2005, 2006, 2007). Je nositeľkou ocenenia Krištáľové krídlo za rok 2006 v kategórii publicistika a lietartúra, ceny SAV za popularizáciu vedy v roku 2015. Je autorkou troch kníh rozhovorov. Bola členkou poroty ceny Anasoft litera v roku 2013.
Od marca 2020 do mája 2022 bola šéfredaktorkou masačníka "Knižná revue", vydávaného Literárnym informačným centrom. Pôsobí a žije v Bratislave.
Ervin László

Ervin László (* 12. máj 1932, Budapešť, Maďarsko) je maďarský filozof, kybernetik, sytémový teoretik, futurológ a vizionár.
Rodina.
Ervin László má 2 synov. Žije v Pise v Taliansku.
Futurologické a organizačné aktivity.
Je členom Rímskeho klubu. Je spoluautorom správy Rímskemu klubu "Ciele pre ľudstvo" z roku 1977. V roku 1987 publikoval ďalšiu správu pre Rímsky klub pod názvom "Evolúcia – nová syntéza". Je zakladateľom a vydavateľom časopisu "World Futures - The Journal of General Evolution". V roku 1993 založil Budapešťianský klub - "Club of Budapest", kde vykonáva funkciu prezidenta. Je vedeckým riaditeľom na University for Peace v Berlíne. Pôsobí v "The General Evolution Research Group", ktorú spoluzaložil v roku 1984 v Budapešti. Vykonáva tu funkciu riaditeľa. V roku 2011 založil prvú svetovú univerzitu pre globálny posun nazvanú "Giordano Bruno Globalshift University", ktorá bola oficiálne otvorená 9. septembra 2011. Publikoval viac ako 90 kníh a množstvo článkov a publikácií.
Dielo.
Ervin László vydal ako autor, spoluautor, editor alebo spolueditor knihy:
Zoznam chránených území v okrese Třebíč

Toto je zoznam chránených území v okrese Třebíč aktuálny k januáru roku 2017, v ktorom sú uvedené chránené územia v oblasti okresu Třebíč.
Changing

„Changing“ je skladba anglickej drum and bassovej dvojice Sigma. Skladbu spoločne napísali s TMS, Waynom Hectorom &amp; Ellou Eyre. Na skladbe sa vokálne podieľala anglická soulová speváčka Paloma Faith.
Hudobné video.
Oficiálne hudobné video bolo nahrané na portál YouTube dňa 17. júla 2014. Natočené bolo v Miami, pričom v ňom účinkuje ako členovi dvojice Sigma, tak aj Paloma Faith.
Majstrovstvá Ázie v inline hokeji 2010

Majstrovstvá Ázie v inline hokeji 2010 boli v poradí 4. Majstrovstvá Ázie v inline hokeji, ktoré organizuje Ázijská konfederácia kolieskových športov (CARS). Boli súčasťou "13. Majstrovstiev Ázie v kolieskových športoch 2010". Konali sa v meste Ta-lien, v provincii Liao-ning, v Číne od 11. do 14. januára 2010, za účasti 6 mužských tímov. Titul získalo domáce družstvo Číny. 
Výsledky.
Play-off sa nehralo.
Majstrovstvá Ázie v inline hokeji 2007

Majstrovstvá Ázie v inline hokeji 2007 boli v poradí 3. Majstrovstvá Ázie v inline hokeji, ktoré organizuje Ázijská konfederácia kolieskových športov (CARS). Boli súčasťou "12. Majstrovstiev Ázie v kolieskových športoch 2007". Konali sa v Kalkate, v Indii od 27. novembra do 1. decembra 2007, za účasti 5 mužských tímov. Zápasy sa hrali v športovom komplexe "Sports Authority of India Sports Complex". Titul získalo družstvo Číny, ktoré vo finále zvíťazilo nad Čínskym Tchaj-pejom.
Quick Duck

Quick Duck, s.r.o. bola slovenská letecká spoločnosť založená v roku 2014. Po certifikácii sa mala spoločnosť venovať ACMI prenájmu lietadiel pre zahraničné letecké spoločnosti, ku ktorému však nikdy nedošlo.
História.
Plánované zahájenie prevádzky sa malo uskutočniť 1. novembra 2014, nikdy sa tak ale nestalo.
Spoločnosť mala uzavretú zmluvu s pakistanskou spoločnosťou airblue na prenájom lietadla na dobu 6 mesiacov, tá však prenájom lietadla v januári 2015 zrušila. 4. februára 2015 došlo k vráteniu jediného lietadla ATR 72 singapurskej lízingovej spoločnosti Avitation a hneď na to Quick Duck ukončili aj svoju činnosť.
Flotila.
Flotila Quick Duck pozostávala v januári 2015 z nasledujúcich lietadiel: